**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 3852**

**02 अप्रैल, 2018 को उत्तर के लिए**

**आतंकवाद तथा घुसपैठ का मुकाबला करने के लिए उपकरणों का प्रापण**

**3852. श्री लाल सिंह वड़ोदिया :**

क्या रक्षा मंत्री यह बताने की कृपा करेंगे कि :

1. क्या यह सच है कि सरकार सीमा पर पाकिस्तान द्वारा आतंकी कार्यकलापों और घुसपैठ को देखते हुए अधिक रक्षा सामान खरीदने पर विचार कर रही है;
2. यदि हां, तो क्या सरकार ने अभी तक इस संबंध में कोई कार्यवाही की है; और
3. यदि हां, तो तत्संबंधी ब्यौरा क्या है और यदि नहीं, तो इसके क्या कारण हैं ?

**उत्तर**

**रक्षा मंत्रालय में राज्य मंत्री (डॉ. सुभाष भामरे)**

(क) से (ग): रक्षा उपस्करों को रखना और उनका प्राधिकार भारतीय सेना की संक्रियात्मक आवश्यकता के अनुसार दिया जाता है । सेना के पास उपस्करों का पर्याप्त भंडार है और वे सीमा पर पाकिस्तान द्वारा चलाई जा रही आतंकवाद और घुसपैठ की गतिविधियों सहित किसी भी संक्रियात्मक आवश्यकता से निपटने के लिए पूरी तरह से सुसज्जित हैं । इसके अलावा, मूल्यांकित आवश्यकताओं के अनुसार नए हथियारों एवं उपस्करों का अर्जन और रक्षा उपस्कर स्टॉक में कमियों को पूरा करना एक सतत् रूप से चलने वाली प्रक्रिया है ।

\*\*\*\*